Virallinen lehti nro C 014 , 19/01/1998 s. 0197



A4-0341/97 Päätöslauselma komission tiedonannosta neuvostolle ja Euroopan parlamentille yhteisön nykyisestä ja ehdotetusta toiminnasta tupakankulutuksen vähentämiseksi (KOM(96)0609 - C4-0014/97) Euroopan parlamentti, joka - ottaa huomioon komission tiedonannon (KOM(96)0609 - C4-0014/97), - ottaa huomioon EY:n perustamissopimuksen 3 artiklan o kohdan, - ottaa huomioon EY:n perustamissopimuksen 129 artiklan, - ottaa huomioon EY:n perustamissopimuksen 100 a artiklan, - ottaa huomioon komission kertomuksen neuvostolle raakatupakka-alan yhteisestä markkinajärjestelystä (KOM(96)0554 - C4-0057/97), - ottaa huomioon komission tarkistetun ehdotuksen neuvoston direktiiviksi tupakkatuotteiden mainonnasta (KOM(92)0196 - SYN 0194) ((EYVL C 129, 21.5.1992, s. 5.)), - ottaa huomioon Eurooppa syöpää vastaan -ohjelman, - ottaa huomioon neuvoston päätöslauselman tupakoinnin kieltämisestä yleisissä tiloissa ((EYVL C 189, 26.7.1989, s. 1.)), - ottaa huomioon neuvoston päätöslauselman tupakoinnin vähentämisestä Euroopan yhteisössä ((EYVL C 374, 11.12.1994, s. 4.)), - ottaa huomioon neuvoston direktiivin savukkeitten tervapitoisuutta koskevien lakien lähentämisestä (90/239/ETY) ((EYVL L 137, 30.5.1990, s. 36.)), - ottaa huomioon komission neuvostolle, Euroopan parlamentille, talous- ja sosiaalikomitealle ja alueiden komitealle tekemän kertomuksen päätöslauselmasta tupakoinnin kieltämisestä yleisissä tiloissa saadusta palautteesta (KOM(96)0573), - ottaa huomioon neuvoston direktiivit tupakkatuotteitten merkintöjä koskevien lakien lähentämisestä (89/622/ETY ((EYVL L 359, 8.12.1989, s. 1.)) ja 92/41/ETY ((EYVL L 158, 11.6.1992, s. 30.))), - ottaa huomioon talous- ja sosiaalikomitean lausunnon komission tiedonannosta yhteisön nykyisestä ja ehdotetusta toiminnasta tupakankulutuksen vähentämiseksi (CES 772/97), - ottaa huomioon ympäristö- terveys- ja kuluttajansuojavaliokunnan mietinnön sekä kulttuuri-, nuoriso- ja koulutusasioita sekä tiedotusvälineitä käsittelevän valiokunnan lausunnon (A4-0341/97), A. ottaa huomioon, että vuosittain puoli miljoonaa ihmistä kuolee tupakoinnin vuoksi ja että tupakointi on siten suurin vältettävissä oleva kuolinsyy Euroopan unionissa, B. katsoo, että komission tiedonannolla pyritään edistämään nykyisen ja tulevien tupakanvastaisten strategioiden uudelleen arviointia - sekä yhteisön että jäsenvaltioiden tasolla - millä yritetään vähentää tupakoinnin vaikutusta Euroopan kansalaisten terveyteen, C. katsoo, että komissio tutkii mahdollisuutta ehdottaa tulevia erityistoimia ja - toimenpiteitä tiedonannosta saamansa palautteen perusteella, D. katsoo, että monessa Euroopan maassa tehdyt tieteelliset tutkimukset, joista osa on EU:n rahoittamia, vahvistavat, että raskauden aikainen tupakointi ja tupakointi pienten lasten läsnä ollessa lisää merkittävästi kätkytkuoleman (SIDS) vaaraa, E. katsoo, että yhteisö ja jäsenvaltiot täydentävät toistensa tupakankulutuksen vastaista toimintaa unionin alueella ja että tästä syystä tällä alalla toteutettavat toimet on yhteensovitettava, F. katsoo, että yhteisö voi toimia katalysaattorina jäsenvaltioiden tupakanvastaisille toimille; 1. Panee tyrmistyneenä merkille, että tupakoitsijoitten määrän väheneminen on hidastumassa Euroopan unionissa, että naispuolisten tupakoitsijoitten lukumäärä on selvässä kasvussa ja että nuoret aloittavat tupakoinnin yhä aikaisemmin; 2. Vahvistaa uudelleen kannattavansa päättäväisesti tupakkatuotteiden suoraa ja epäsuoraa mainontaa säätelevää EU:n direktiiviä; 3. Kehottaa komissiota arvioimaan, missä määrin tupakankulutusta edistetään uusien viestintätapojen, kuten Internetin avulla ja tuotteiden suoralla mainonnalla; 4. On tietoinen USA:ssa ehdotetun tupakkaa koskevan sopimuksen mahdollisesta liikkeellepanevasta voimasta tupakankulutuksen vastaiseen toimintaan; 5. Ottaa huomioon konkreettisen tieteellisen todistusaineiston passiivisen tupakoinnin vaarallisuudesta; 6. Toteaa, että jokaisella on oikeus hengittää puhdasta ilmaa ja että tämän oikeuden on aina mentävä tupakointioikeuden edelle; 7. Ottaa huomioon, että tupakointi julkisissa tiloissa ja työpaikoilla aiheuttaa yhteiskunnalle valtavia kustannuksia kaupunkikiinteistöjen ja yksityisten rakennusten vahingoittumisena, työpaikkojen, kaupunkien ja uimarantojen puhtaanapidon kallistumisena, ja saa usein aikaan myös metsäpaloja; 8. Tukee toimia, joilla pyritään kieltämään tupakointi työympäristössä työntekijöiden turvallisuuden ja terveyden parantamiseksi; 9. Huomauttaa, että mikäli onnistutaan estämään lapsia ja nuoria tulemasta riippuvaisiksi tupakasta, on varsin epätodennäköistä, että he tulisivat tupakasta riippuvaisiksi aikuisiällä; 10. Tukee konkreettisia toimia, joilla pyritään rajoittamaan lasten ja nuorten altistumista tupakkatuotteille ja niiden saattamista heidän ulottuvilleen, kuten: - tupakan myyntiautomaattien ja itsepalveluvalikoimien kieltäminen, jolloin tupakkatuotteita voidaan myydä vain tiskin takaa, - ensisijaisesti nuorille kuluttajille suunnattujen savukepakkausten kieltäminen, - koko yhteisön alueella käyttöön otettava 18 vuoden alaikäraja tupakkatuotteiden ostamiselle, - tupakkatuotteiden hinnan todellinen nostaminen; 11. On sitä mieltä, että komission on esitettävä tupakan verotusasteen yhdenmukaistamista, minkä tarkoituksena on sen vähimmäistason vakiinnuttaminen ja tupakan kulutuksen vähentäminen; 12. Suosittelee savukepakkauksiin merkityn nikotiinimäärän tarkkaa seurantaa koko yhteisön alueella; 13. Pahoittelee, että irtotupakalle ei ole asetettu määräyksiä suurimmasta sallitusta tervamäärästä; kehottaa komissiota asettamaan kiireellisesti irtotupakalle samat tervapitoisuutta koskevat säännöt kuin savukkeille; 14. Tukee tervan, nikotiinin ja hiilimonoksidin määrän mittaamisessa nykyisin käytettävien menetelmien tarkastamista; 15. Suosittelee, että pakkauksessa olisi oltava tiedot kaikista tupakan lisäaineista sekä todistus siitä, että kyseinen lisäaine ei vahingoita terveyttä poltetussa tai polttamattomassa muodossa; 16. Suosittelee, että Euroopan unionin ja jäsenvaltioiden nykyisen laajan lainsäädännön mukaisesti tupakkaan lisättävien aineiden on oltava myrkyttömiä, ja että on osoitettava, että aineet eivät vahingoita terveyttä; 17. Katsoo, että savukkeista ja irtotupakasta kannettavien valmisteverojen suhde on tarkistettava ja kehottaa komissiota laatimaan mahdollisimman pian ehdotuksen, jolla irtotupakan valmistevero nostetaan asteittain savukkeiden valmisteveron tasolle; 18. Pyytää Euroopan komissiota edistämään toimielinten välisen (neuvosto, komissio ja parlamentti) tutkintakomitean perustamista selvittämään yhteistyössä tieteellisten komiteoiden kanssa, lisäävätkö tupakkayhtiöt tupakkaan aineita, jotka vahvistavat riippuvuutta nikotiinista; 19. Tunnustaa, että hinta voi vaikuttaa merkittävästi tupakan kulutukseen ja olla tärkeä väline tupakoinnin vastaisessa politiikassa; kehottaa komissiota sen vuoksi esittämään ehdotuksia savukkeiden valmisteveron koordinoidusta mukauttamisesta ylöspäin; 20. Kehottaa komissiota arvioimaan tupakkatuotteiden pakkauksissa olevien terveyden vaarantumisesta varoittavien merkintöjen tehokkuutta ennen kuin komissio ehdottaa mahdollisia muutoksia edellä mainittuihin direktiiveihin 89/622/ETY ja 92/41/ETY; 21. Ehdottaa, että tupakkatuotteiden merkintään lisätään maksuton palvelunumero, josta kuluttajat voivat saada objektiivista tietoa tupakoinnista sekä tietoa tupakoinnin lopettamisohjelmista; 22. Vaatii täydellisempiä tietoja kätkytkuolemien ja tupakoinnin välisestä yhteydestä; 23. Pitää tarpeellisena sellaisia tiedotus- ja asennekasvatuskampanjoita tupakoijien käyttäytymisen muuttamiseksi yleisillä paikoilla, joissa korostetaan huomaavaisuutta ja tupakoimattomien oikeuksien kunnioittamista; 24. Suosittelee, että toteutetaan tehokkaita tupakoinninlopettamisohjelmia, joissa terveydenhuollon ammattilaiset antavat tupakoinnin lopettamiseen liittyviä neuvoja ja ohjeita ja joissa on mahdollisuus saada hoitoa nikotiinista vieroittamiseksi; 25. Kehottaa lisäämään tuntuvasti «Eurooppa syöpää vastaan» -ohjelman yhteydessä toteutettavien tupakanvastaisten hankkeiden rahoitusta; 26. Ehdottaa, että perustetaan vuosittain jaettava eurooppalainen palkinto parhaasta tupakanvastaisesta hankkeesta Euroopan unionissa; 27. Kannattaa ehdotusta siitä, että EU:n olisi suunnattava osa kehitysavustaan ohjelmiin, joilla pyritään vastustamaan tupakankulutusta kehittyvissä maissa, ja että unionin olisi lakkautettava tupakkaan liittyville hankkeille myönnetty kehitysapu; 28. Paheksuu sitä, että EU vie kolmansiin maihin huonolaatuista tupakkaa, joka ei vastaa eurooppalaisia standardeja ja aiheuttaa näin terveydellisiä ongelmia maissa, joiden kansanterveystilanne on huono jo entuudestaan; 29. Katsoo, ettei terveyden suojelun tavoitteen ja muiden toimien välillä tule olla ristiriitaa, koska EY:n perustamissopimuksessa määrätään, että terveysnäkökohdat on oltava mukana kaikessa toiminnassa, yhteinen maatalouspolitiikka mukaan lukien; 30. Tukee kansainvälisiä ponnistuksia tupakan kulutuksen vähentämistä koskevan yleissopimuksen tekemiseksi (YK:n suojeluksen alaisena); 31. On välttämätöntä, että komissio tekee välittömästi, seuraten Yhdysvaltain elintarvike- ja lääkeviraston (FDA) esimerkkiä, lainsäädännöllisen aloitteen nikotiinin luokittelemisesta EU:ssa riippuvuutta aiheuttavaksi aineeksi; 32. Suosittelee, että tupakoinninlopettamisohjelmat asetetaan nimellisestä maksusta (tai ilmaiseksi) kaikkien saataville, jotta kaikki, jotka haluavat lopettaa tupakoinnin, voisivat saada tehokasta apua; 33. Pyytää lisäämään juuri tehtävään valmisteverojen yhdenmukaistamista koskevaan uudistukseen erityiset ehdotukset, joilla turvataan: - tupakkatuotteiden valmisteverojen tehokas lähentäminen ylöspäin, - jalostetun ja irtotupakan valmisteveron yhdenvertaisuus; 34. Suosittelee nikotiinia korvaavien tuotteiden jakelua; 35. Kehottaa toteuttamaan erityisiä toimia läheisessä yhteistyössä jäsenvaltioiden kanssa esimerkiksi järjestämällä vieroituskursseja puolustusvoimissa tai valtion hallinnossa; 36. Pyytää Euroopan komissiota koordinoimaan ja tukemaan yhteisön tasolla ja kansallisella tasolla sitä, että luotaisiin valtiollisten ja valtiosta riippumattomien järjestöjen foorumi, joka voi vaatia Euroopan unionissa tupakkateollisuudelta korvauksia tupakoitsijoiden terveydelle aiheutuneista vahingoista samaan tapaan kuin juuri nyt tehdään Yhdysvalloissa käytävissä tupakkateollisuuden vastaisissa oikeudenkäynneissä; 37. Kehottaa puhemiestään välittämään tämän päätöslauselman neuvostolle ja komissiolle.